A 2015-ös sakkvilágkupa a 2016-os sakkvilágbajnokság versenysorozatának egyik kvalifikációs versenye volt, amelyet 2015. szeptember 10. – október 5. között rendeztek Azerbajdzsán fővárosában, Bakuban. A zónaversenyekről továbbjutott, illetve más eredményeik alapján kiemelt 128 versenyző mérkőzött egyenes kieséses verseny formájában az első két helyért, amely a világbajnokjelöltek versenyére való továbbjutást jelentette.